Herman Van Rompuy

Herman Van Rompuy [] (sündinud 31. oktoobril 1947) on Belgia poliitik, kes oli 1. detsembrist 2009 kuni 1. detsembrini 2014 Euroopa Ülemkogu alaline eesistuja.

30. detsembrist 2008 kuni 25. novembrini 2009 oli ta Belgia peaminister.

Herman Van Rompuy kuulub flaami kristlik-demokraatlikku parteisse (CD&V). Aastatel 1988–1995 kuulus ta Belgia senatisse. Aastatel 1993–1999 oli ta asepeaminister ja eelarveminister. Alates 1995. aastast on ta kuulunud esindajatekotta. Juulist 2007 kuni peaministriks saamiseni oli Van Rompuy esindajatekoja esimees.

Aastal 2004 sai ta riigiministri aunimetuse.

28. detsembril 2008 tegi kuningas Albert II Herman Van Rompuyle ettepaneku moodustada uus valitsus. 30. detsembril astus ta peaministrina ametisse.

19. novembril 2009 valiti ta esimeseks Euroopa Ülemkogu alaliseks eesistujaks.

Välislingid 
 Euroopa Ülemkogu eesistuja
 Saage tuttavaks, Euroopa president 

Belgia peaministrid
Sündinud 1947